Софийски Университет „Св. Климент Охридски”

Факултет по педагогика

Есе:

„Различният в моето ежедневие”

изготвил: Душица Андонов

фак.номер: 820 151

специалност: социални дейности

В света има много хора които се различават с особен поглед върху заобикалящата ги среда. Различният или другия в моето ежедневие, кой е той всъщност? Самата дума „друг” има множество синоними: различен, разнороден, разнообразен, не еднакъв и различаващ се.

Ако малко повече потъна в размисъл , осъзнавам че всеки един човек от моето ежедневие е друг, различен от мен, нямащ мои дрехи, мои мисли, разбирания и интереси… Но също така и аз съм друга и различна за всички останали. За мен съществуват различни категории различни. От едната страна се намират най-важните за мен хора: семейството, близките, приятелите ми. Всъщност аз не гледам на тях като на различните въпреки че са доста различни и не са като мен, те са близо до сърцето ми винаги. От друга страна са по-различните: други хора с други идеали, непознати, хора с които се срещам на работното място, тези които всеки ден срещам на улицата, в парка, тези от които съм заобиколена от страни. Те са истинските други, различни за които аз всъщност не знам нищо освен факта как те изглеждат и как се държът докато ме подминават. С всички тях- близки и далечни се срещам ежедневно. Поне близките ми са в мислите ми и сънищата ми. Но има едно нещо, едно странно чувство на самота, на някаква отдалеченост въпреки че те са тук до мен, в моето обкържение по един или друг начин. Именно защото те са тези, различните други и не са аз. Винаги съм си мислила за различния като друг –този който виждам, но и той в същото време е този който вижда мен. Това мое превърщане в субект на нечии друг поглед и мисли се изразява в срама и смущението което винаги изпитвам при срещата ми с него. И въпреки силното желание, никога няма да мога да разбера как изглеждам в очите на другия. Той до някъде изказва мнение за мен, показва го чрез някакви действия, но също така никога няма да мога да съм сигурна в искреността му. При срещата си с него, аз малко или много губя свободата си и трябва да се ограничавам заради самия него и неговото мнение, защото колкото и да си казвам че не ме интересува винаги има част от мен която по някакъв начин му отдава значение. В повечето случаи при срещата си с други, по-далечни различни имам си стратегия, която всъщност е и защитата ми. В повечето случаи мълча и бавно изучавам обекта. В това се изразява и страха ми от непознатия различен който се намира от среща. Самия страх се е появил още от преди векове и ще същтествува за нататък. Всеки човек, включително и аз до някъде, предпочитаме да бъдем при вече познатото, а много малко от тях се осмеляват да се насочат към новото, непознатото и различното. Това което ме свързва с другия от среща е погледа, моя поглед и неговия. И всичко започва от тук: приятелство, разбиране, любов, вражда… Самата среща често пъти ме кара да се замисля и върху собствения си живот, върху желанията ми и мечтите ми върху могъщото и невъзможното. Само чрез разговора с другия, често пъти разбирам достатъчно за неговия живот, разбира се до колко той ми позволи и именно тогава започвам да оценявам истинската стойност на това което аз имам, а той силно го желае или има нужда от него. Аз имам нужда от различния човек до мен.

В някои случаи мога да бъда и зависима от него, а в някои той просто ей така изчезва , минава безследно през живота ми. Но във всеки случай никак не мога да си представя живота си без него… Немислимо е да бъда само аз без нито един друг…

При срещата с всеки, дали той бил мой познат или някои друг, случаен, винаги се стремя да бъда добра и учтива и това е най-важното, защото аз не знам дали отново пак ще се срещнем, къде и по кое време… Другостта на другия- различния е мистерия. Аз няма как да знам защо човекът срещу мене е такъв какъвто е. За мен никога няма да бъдат ясни причините за поведението му, за думите му. Той е друг- различен. Знае историята си, а за моята само предполага както и аз за неговата. Именно това е интересното в живота- нещо ново , непознато, различно.